**Štatút klubu chovateľov Oraviek**

**Orgánmi klubu sú:** členská schôdza , predsedníctvo klubu , kontrolór

**Všeobecné ustanovenie:**

Klub je záujmové združenie občanov na základe dobrovoľného členstva chovateľov Oraviek s cieľom zachovať genofond čistokrvného plemena, ďalej ho rozvíjať šľachtením.  
Je vyššou formou chovateľskej činnosti a preto sú na jeho členov kladené vyššie nároky v chove čistokrvných zvierat.  
Klub podlieha Ústrednej odbornej komisii pre chov hydiny. Mimo štatútu platia pre klub a jeho členov Stanovy SZCH, ktorými sa riadi.

**1. Poslanie klubu:**

1. Vytvárať podmienky pre rozvoj chovateľskej činnosti s poznatkami na osvedčené tradície v chovateľstve a na výsledky nových vedeckých poznatkov.  
2. Zabezpečovať cieľavedomú, riadenú  plemenitbu zvierat, zvyšovať úroveň plemena v klube, zvyšovať jeho  úžitkové vlastnosti a exteriér, šľachtiť nové farebné rázy podľa smernice o uznávaní nových farebných rázov.   
3. Evidovať počty zvierat, farebné rázy , zabezpečovať ich krúžkovanie , usmerňovať kontrolované chovy /A,B,C /

**2. Členstvo:**

1. Individuálne členstvo v klube je dobrovoľné .Podmienkou, členstva v klube, je, že každý člen musí byť členom základnej organizácie Slovenského zväzu chovateľov. Individuálny člen musí chovať minimálne 2 roky plemeno Oravka /veľká, zdrobnená / a toto vystavovať na výstavách pred vstupom  do klubu, musí mať uznaný chov akéhokoľvek typu, čo musí preukázať v prihláške do klubu .      
2. Dokladom členstva v klube je zaplatenie členského príspevku na príslušný rok.  
3. Členstvo v klube môže byť: a./  individuálne  
                                                      b./  kolektívne  
                                                      c./  čestné     
 vzniká na základe písomnej prihlášky ,slnených podmienok stanovených klubom , rozhodnutím členskej schôdze o prijatí za člena klubu a zaplatením členského príspevku.                                  
  
4. Zánik členstva  
a./ oznámením o zrušení členstva v klube /dobrovoľné zrušenie/  
b./ nezaplatením členského príspevku v termíne stanovenou členskou schôdzou  
c./ vylúčením člena zo ZO SZCH  
d./ vylúčením člena za previnenie sa proti štatútu, alebo pri poškodzovaní  
      mena klubu.                                               
e./ úmrtím člena  
Členstvo v klube, môže pozastaviť aj výbor klubu, v prípade že budú porušené etické zásady chovateľa Oraviek.

**3. Práva a povinnosti členov:**

1. Člen klubu má tieto práva :  
a./ zúčastňovať sa na schôdzach klubu  
b./ hlasovať, voliť, byť volený do funkcií klubu  
c./ podávať návrhy, sťažnosti a uplatňovať dopyty vo veciach chovateľstva  
d./ požadovať plnenie uznesení z členských schôdzí  
  
2. Člen klubu je povinný :  
a./ dodržiavať a riadiť sa pokynmi predsedníctva klubu a uzneseniami členskej schôdze klubu  
b./ zaplatiť členské príspevky najneskôr do 31.1. bežného roka pokladníkovi alebo na určený bankový účet .  
c./ zúčastňovať sa na členských schôdzach, aktívne pracovať a vykonávať funkcie, do ktorých bol zvolený  
d./ čistokrvne chovať a rozmnožovať Oravky a tým zveľaďovať jej genofond

**4. Predsedníctvo klubu:**

1. Výbor klubu pracuje v zložení a volí medzi sebou nasledovných funkcionárov klubu: predseda, , tajomník, pokladník. Na výborovú schôdzu sa prizýva predseda ÚOK pre chov hydiny, alebo ním poverení člen.  
2. Hmotnú zodpovednosť za klub preberajú predseda, tajomník a pokladník.  
3. Schôdzu výboru zvoláva predseda alebo tajomník ak je poverený predsedom , podľa  potreby, najmenej však 1 krát ročne.  
4. Koordinuje prácu garantov pre novošľachtené farebné rázy Oraviek   
5. Neodkladné veci patriace do pôsobnosti predsedníctva môže zariadiť predseda,  a tajomník.  
6. Neodkladné veci a zmeny v činnosti klubu patriace do pôsobnosti členskej schôdze môže riešiť predsedníctvo.  
7. Za svoju činnosť zodpovedá členskej schôdzi

4. Finančné prostriedky a hospodárenie

Klub je zabezpečovaný z finančných prostriedkov získaných :  
a./ z členského  
b./ zo sponzorského  
c./ z dotácie SZCH  
Výšku členského príspevku schvaľuje výročná členská schôdza. Hospodárenie klubu sa riadi Smernicami o hospodárení vydanými SZCH.

**5. Kontrolór:**

1. Je volený členskou schôdzou .   
2. Za svoju činnosť zodpovedá členskej schôdzi a výboru predkladá správu raz za rok .  
3. Má všetky práva a povinnosti ako sú uvedené v Stanovách SZCH.

**6. Zánik klubu:**

Klub zaniká, keď sa na tom uznesie dvojtretinová väčšina všetkých členov klubu. Úkony vyplývajúce z majetkovoprávneho vysporiadania finančných a materiálových prostriedkov vykoná 5-členná komisia, ktorú na tento účel poverí záverečná členská schôdza.

**Udeľovanie klubových cien na špeciálnych výstavách Klubu chovateľov Oraviek :**

Predsedníctvo klubu na špeciálnych výstavách usporiadaných Klubom chovateľov Oraviek, alebo klubových expozíciách pri niektorých výstavách udeľuje klubové ceny. Ich počet a  rozsah je limitovaný finančnými možnosťami klubu.

**Druhy cien a ich udeľovanie:**

1. Majster klubu- cena sa udeľuje na najlepšie hodnotenú kolekciu   
3.Najlepší kohút klubu / šampión klubu – cena sa udeľuje na najlepšie hodnoteného kohúta.  
4. Najlepšia sliepka klubu /šampiónka klubu – cena sa udeľuje na najlepšie hodnotenú sliepku   
5. Memoriál Jozefa Vajzera , Memoriál Vasiľa Babuškina

Štatút klubu, bol schválený na výročnej schôdzi klubu chovateľov Oraviek , konaného dňa :  22. januára 2022